b'\n_START_ARTICLE_\nMagnetb\xc3\xa5nd\n_START_SECTION_\nLydopptak\n_START_PARAGRAPH_\nDet var i Tyskland at den f\xc3\xb8rste bruk av magnetb\xc3\xa5nd fant sted. BBC tok julen 1932 lydb\xc3\xa5nd i bruk til opptak. I Norge var Tandberg en anerkjent produsent av spoleb\xc3\xa5ndopptakere._NEWLINE_Philips pakket magnetb\xc3\xa5ndet inn i en kassett, og lanserte kassettb\xc3\xa5ndopptakere. Dette var i likhet med spoleb\xc3\xa5nd analoge data. Senere har det v\xc3\xa6rt laget opptagere for digital lagring av lyd p\xc3\xa5 magnetb\xc3\xa5nd, f. eks. DAT/DDS og DLT.\n_START_SECTION_\nVideo\n_START_PARAGRAPH_\nDen vanligst forekommende bruk av magnetb\xc3\xa5nd i dag er i form av videokassetter.\n_START_SECTION_\nData\n_START_PARAGRAPH_\nMagnetb\xc3\xa5nd har siden 1951 v\xc3\xa6rt og er fortsatt i bruk for lagring av data (ofte som sikkerhetsmedium) for datamaskiner. Dette startet ogs\xc3\xa5 ut som spoleb\xc3\xa5nd, men i nyere tid har forskjellige kassettformater som regel overtatt.\n_START_SECTION_\nKanaldeling p\xc3\xa5 b\xc3\xa5ndet\n_START_PARAGRAPH_\nDet har v\xc3\xa6rt brukt et stort antall forskjellige standarder for hvordan bredden av lydb\xc3\xa5ndet blir benyttet til flere kanaler._NEWLINE_Lydhodene hadde smale felt som var \xc3\xa5pning av en elektromagnet med spole som enten magnetiserte b\xc3\xa5ndet ved innspilling eller b\xc3\xa5ndet skapte et signal fra magnetismen p\xc3\xa5 b\xc3\xa5ndet som kunne forsterkes ved avspilling. Plasseringen av lydhode\xc3\xa5pningen mot b\xc3\xa5ndet avgjorde hvor p\xc3\xa5 b\xc3\xa5ndet det innspilte sporet havnet._NEWLINE_Ved innspilling ble kanalene slettet av et eget lydhode som brukte en h\xc3\xb8y frekvens for \xc3\xa5 fjerne gammelt signal. Tandberg hadde patent p\xc3\xa5 en egen crossfieldteknikk med et eget lydhode p\xc3\xa5 andre siden av b\xc3\xa5ndet som ga fast magnetfelt /bias-felt som ga litt bedre innspilling._NEWLINE_B\xc3\xa5de for spoleb\xc3\xa5ndopptakere og for compactkassetten var det oftest mulig \xc3\xa5 snu kassetten eller spolen opp ned og bruke b\xc3\xa5ndet i begge retninger. I mono innspilling ble det \xc3\xb8vre halvdelen av b\xc3\xa5ndet benyttet. Compaktkassetten ga stereomulighet ved \xc3\xa5 dele den \xc3\xb8vre halvdelen av b\xc3\xa5ndet i to med venstre kanal p\xc3\xa5 \xc3\xb8verste fjerdedel av b\xc3\xa5ndet og h\xc3\xb8yre kanal p\xc3\xa5 andre fjerdedel ovenfra. Ved avspilling p\xc3\xa5 en monomaskin ble begge kanalene avgitt i den ene monokanalen._NEWLINE_P\xc3\xa5 noen spoleb\xc3\xa5ndopptagere for stereolyd ble b\xc3\xa5ndet delt i fire slik at venstre kanal var \xc3\xb8verste fjerdedel, mens h\xc3\xb8yre kanal var nest nederste av de fire kanalene. Dersom et slikt b\xc3\xa5nd avspilles p\xc3\xa5 en monomaskin som deler b\xc3\xa5ndet i to, blir h\xc3\xb8yre stereokanal fra b\xc3\xa5ndets andre side avspilt baklengs sammen med venstre kanal.\n_START_SECTION_\nLydb\xc3\xa5nd ved innspilling av grammofonplater\n_START_PARAGRAPH_\nVed innspilling av grammofonplater var det vanlig \xc3\xa5 bruke st\xc3\xb8rre maskiner med bredere magnetb\xc3\xa5nd med 8, 12 eller 24 spor._NEWLINE_Ved hver kopiering av musikken p\xc3\xa5 analogt lydb\xc3\xa5nd ble lydkvaliteten noe redusert. De innspilte sporene fra ett eller to instrumenter eller stemmer ble mikset til en mastertape som ble brukt til \xc3\xa5 skj\xc3\xa6re en plate. Av denne platen ble det laget en "negativ" plate med platerillene som en liten "\xc3\xa5skam". Denne platen ble brukt til st\xc3\xb8ping av vinyl-grammofonplater._NEWLINE_De gamle b\xc3\xa5ndene er i det siste blitt brukt til ny digital miksing og gjen-utgivelse p\xc3\xa5 CD av gamle innspillinger med mye bedre lydgjengivelse enn grammofonplatene kunne gi.'